Stadium Centenario

Stadium Centenario merupakan sebuah stadium yang terletak di kawasan Montevideo, Uruguay. Stadium ini selalunya digunakan untuk perlawanan bola sepak. Ianya telah dibina di antara tahun 1929 dan 1930 dan merupakan salah satu stadium yang digunakan untuk perlawanan Piala Dunia FIFA 1930. Stadium ini telah disenaraikan oleh FIFA sebagai salah satu stadium bola sepak klasik, bersama-sama dengan Stadium Maracanã, Stadium Wembley, Stadium San Siro, Stadium Azteca dan Stadium Santiago Bernabéu.

Stadium ini merupakan stadium keramat bagi pasukan bola sepak Uruguay kerana mereka jarang kalah apabila perlawanan yang melibatkan pasukan kebangsaan diadakan di sini.

Sejarah 

Stadium Centenario merupakan antara stadium terpenting sekali dalam pembangunan sukan di Amerika Selatan. Pada awalnya, ianya telah dibina bagi menempatkan perlawanan-perlawanan dalam Piala Dunia FIFA 1930 oleh pekerja-pekerja asing yang telah membina dalam masa sembilan bulan. Nama stadium ini diambil daripada sambutan 100 tahun Perlembagaan Uruguay yang pertama.

Sektor 

Stadium ini dibahagikan kepada empat sektor utama.

Olympic
 Nama ini diambil bersempena dengan kejayaan dua kali berturut-turut pasukan bola sepak Uruguay dalam sukan Olimpik pada tahun 1924 dan 1928.

Colombes
 Nama ini diambil daripada sebuah tempat di Perancis, di mana acara bola sepak pada sukan Olimpik tahun 1924 berlangsung dan dimenangi oleh pasukan bola sepak Uruguay.

Amsterdam
 Nama ini diambil daripada sebuah tempat di Belanda, di mana acara bola sepak pada sukan Olimpik tahun 1928 berlangsung dan dimenangi oleh pasukan bola sepak Uruguay.America
Tempat ini disediakan untuk para tetamu kehormat serta terdapat bahagian untuk para wartawan membuat liputan. Tempat ini berhadapan dengan sektor Olympic

Sewaan stadium 

Selain pasukan bola sepak kebangsaan Uruguay yang bermain di stadium ini, kelab-kelab bola sepak di sekitar Uruguay juga menyewa stadium ini untuk perlawanan liga. Kelab bola sepak CA Peñarol menggunakan stadium ini sebagai tuan rumah untuk hampir kesemua permainan pada tahun lalu.

Manakala, kelab bola sepak Nacional pula menggunakan stadium ini untuk perlawanan yang melibatkan pasukan di luar Uruguay. Perlawanan derby di antara Nacional dan Peñarol juga selalunya diadakan di sini.

Senarai perlawanan 

Berikut merupakan senarai perlawanan dan kejohanan yang telah diadakan di stadium ini.

 Piala Dunia FIFA - 1930
 Copa América - 1942, 1956, 1967, 1995

Rujukan